**NAVODILA ZA DELO**

PONEDELJEK, 30. 3. 2020

SLOVENSKI JEZIK (1. in 2. ura): MALA IN VELIKA PISANA ČRKA (Z in Ž)

Cilji:

* glasova **Z in Ž** zapisujejo z malo in veliko pisano črko po dogovorjeni smeri, obliki in velikosti
* pri pisanju upoštevajo in utrjujejo smer pisanja, pravilno držo telesa, položaj roke ki piše in roke ki ne piše, pravilno držo pisala
* vadijo branje besed napisanih s pisanimi črkami
* vadijo prepis besed z malimi pisanimi črkami

Danes se boste naučili pisati pisani črki Z in Ž. V naslednji povezavi si najprej poglejte natančen postopek pisanja male in velike pisane črke Z. Klikni na povezavo:

<https://nasaulica.si/datoteke/Prikaz_pisanja_crk/story_html5.html?fbclid=IwAR1LhaaMK0Py3mtUCoOwn5w1wuBuhqkNd8BQnUErgwSH0xG38I-h2nOosJs>

Klikni na velike pisane črke in nato izberi črko Z. Klikni na male pisane črke in nato izberi črko Z. S prstkom lahko slediš črti zapisa.

Nato s prstkom po zraku in po mizi zapiši malo in veliko pisano črko Z. Vzemi bel list papirja in s svinčnikom na veliko zapiši malo in veliko pisano črko Z. Nato ju še prevleci z nalivnim peresom in kakšno barvico. Sedaj pa mali in veliki pisani črki Z dodaj samo strešico ali kljukico z drugo barvico. Dobil boš malo in veliko pisano črko Ž. Ta list zalepi v zvezek. V prilogi ti pošiljam sliko zapisa v zvezek. Ne pozabi: naslov in prve črke v vrstici zapiši z rdečo barvico (\*to lahko storite tudi starši). Pazi na pisavo! Vadi! Besede, ki jih boš prepisal v zvezek, tudi preberi na glas staršu.

MATEMATIKA (3. ura): ODŠTEVAMO DO 100 (DE – E = D)

**Cilji:**

* Učenci v množici naravnih števil, vključno s številom 0, odštevajo do desetice.

Na začetku se lahko malce poigrajo in račune rešijo z nastavljanjem **desetic** (to so lahko barvice ali flomastri) in **enic** (to so lahko fižolova zrna, kamenčki, koruza…). Tako bodo zelo hitro razumeli, da pri odstranitvi vseh enic, ostanejo samo desetice. Pri odštevanju si lahko pomagate tudi s prstki ali s stotičnim kvadratom.

Primeri: 65 - 5 =\_\_\_, 27 - 7 = \_\_\_, 43 – 3 =\_\_\_\_, 54 – 4 = \_\_\_\_, 19 – 9 = \_\_\_\_.

ZAPIS V ZVEZEK:

**ODŠTEVANJE DO 100 (DE – E = D)**

34 – 4 = \_\_\_\_

**III .... = III**

**34 - 4 = 30**

**3D 4E – 4E = 3D**

Na koncu reši naloge v delovnem zvezku na strani 74 in 75.

ŠPORT (4. ura): ŠPORTNA ABECEDA

V prilogi vam pošiljam Športno abecedo. Zberi celotno družino. Sestavite vsak svojo športno ime in uživajte.

GLASBENA UMETNOST (5. ura): LJUDSKA PESEM: PLEŠI, PLEŠI ČRNI KOS

Cilji:

* usmerjeno poslušajo posnetek skladbe
* širijo repertoar ljudskih pesmi

Ponovi pesmico Vesela pomlad ob spremljavi na internetu:

[https://www.youtube.com/watch?v=iTmQ8TfwBT4](https://www.youtube.com/watch?v=iTmQ8TfwBT4%20)

Danes se boste skupaj s starši naučili ljudsko pesem Pleši, pleši črni kos. V prilogi vam pošiljam besedilo pesmice. Besedilo pesmice natisnite (če je možnost) in zalepite ali prepišite (vi ali starši\*) v zvezek za glasbo. Pesmico ponavljaj, prepevaj ob spremljavi na internetu:

<https://www.youtube.com/watch?v=InGMzgAFSkM>

Za domačo nalogo v zvezek naredite ilustracijo besedila.